CELEX: 62016TN0349
Language: el
Date: 2016-06-30 00:00:00
Title: Υπόθεση T-349/16: Προσφυγή της 30ής Ιουνίου 2016 — Bank Saderat Iran κατά Συμβουλίου

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/48
            
         Προσφυγή της 30ής Ιουνίου 2016 — Bank Saderat Iran κατά Συμβουλίου
   (Υπόθεση T-349/16)
   (2016/C 305/65)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Bank Saderat Iran (Τεχεράνη, Ιράν) (εκπρόσωποι: T. de la Mare, QC, R. Blakeley, Barrister, και S. Jeffrey, S. Ashley και A. Irvine, Solicitors)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει τον εκτελεστικό κανονισμό (ΕΕ) 2016/603 του Συμβουλίου, της 18ης Απριλίου 2016, για την εφαρμογή του κανονισμού (ΕΕ) 267/2012 σχετικά με περιοριστικά μέτρα κατά του Ιράν (ΕΕ 2016, L 104, σ. 8), και την απόφαση (ΚΕΠΠΑ) 2016/609 του Συμβουλίου, της 18ης Απριλίου 2016, περί τροποποίησης της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ 2016, L 104, σ. 19), καθόσον έχουν εφαρμογή στην προσφεύγουσα, και
            
         
               —
            
            
               να καταδικάσει το Συμβούλιο στα δικαστικά έξοδα της προσφεύγουσας.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει πέντε λόγους.
   
               1.
            
            
               Ο πρώτος λόγος ακυρώσεως αντλείται από το ότι ο εκ νέου χαρακτηρισμός της προσφεύγουσας τον Απρίλιο του 2016 συνιστά i) καταστρατήγηση διαδικασίας και άρα κατάχρηση εξουσίας, ii) προσβολή των δικαιωμάτων της προσφεύγουσας για χρηστή διοίκηση και iii) παράβαση των αρχών του δεδικασμένου, της ασφάλειας δικαίου και της οριστικής εκφάνσεως της δικαστικής κρίσεως.
            
         
               2.
            
            
               Ο δεύτερος λόγος ακυρώσεως αντλείται από το ότι ο εκ νέου χαρακτηρισμός της προσφεύγουσας τον Απρίλιο του 2016 συνιστά παράβαση του άρθρου 266 της Συνθήκης για τη Λειτουργία της Ευρωπαϊκής Ένωσης.
            
         
               3.
            
            
               Ο τρίτος λόγος ακυρώσεως αντλείται από το ότι ο εκ νέου χαρακτηρισμός της προσφεύγουσας τον Απρίλιο του 2016 πάσχει από πρόδηλη πλάνη εκτιμήσεως.
            
         
               4.
            
            
               Ο τέταρτος λόγος ακυρώσεως αντλείται από το ότι ο εκ νέου χαρακτηρισμός της προσφεύγουσας τον Απρίλιο του 2016 προσβάλλει θεμελιώδη δικαιώματά της για σεβασμό της φήμης και της περιουσίας της και παραβιάζει τις αρχές της αναλογικότητας και της απαγορεύσεως των διακρίσεων.
            
         
               5.
            
            
               Ο πέμπτος λόγος ακυρώσεως αντλείται από το ότι ο εκ νέου χαρακτηρισμός της προσφεύγουσας τον Απρίλιο του 2016 δεν απαιτείται βάσει του κοινού ολοκληρωμένου σχεδίου δράσεως και αντιβαίνει σε αυτό.